**Tudnivalók a Pesovár Ferenc**

**Alapfokú Művészeti Iskola munkarendjéről**

* A Pesovár Ferenc Alapfokú Művészeti Iskolának bárki  növendéke lehet, aki elfogadja az iskola működési szabályzatát házirendjét és betartja azt.
* A tanulói jogviszony a beiratkozással kezdődik, ami a megfelelő dokumentumok kitöltésével lehet.
* A beiratkozás után a jelentkező a Pesovár Ferenc Alapfokú Művészeti Iskola növendéke lesz, tanulmányairól állami bizonyítványt kap.
* Mivel a Pesovár Ferenc Alapfokú Művészeti Iskola állami támogatásból működő oktatási intézmény, ezért működésével követi a törvény által megfogalmazott jogszabályokat, az iskolaszerű működést.
* Ezért valamennyi foglalkozásról jelenléti nyilvántartást vezet. A folyamatos és eredményes munka feltétele, hogy a növendékek valamennyi foglalkozáson részt vegyenek. Épp ezért az iskolai tagság egyik feltétele, hogy a növendék ne hiányozzon.
* A hiányzásokat, kérjük, előre jelezzék és utólag igazolják. A hiányzások naprakész nyilvántartásra minket a törvény kötelez.
* Az év végi fellépéseken, országos fesztiválokon való részvétel szakmai feltétele a rendszeres próbalátogatás (próba = tanítási óra).
* Azon kislányok számára, akik színpadon szeretnének szerepelni a hosszú, fonható haj szakmai követelmény, hiszen színpadon csak azokat tudjuk felléptetni, akik e követelménynek megfelelnek.
* Fiúk esetében a rövid haj kötelező.
* A gyermekek által a próbára elhozott értéktárgyakért, mobiltelefonokért felelősséget nem vállalunk.
* A Táncházban váltócipő vagy lábzsák használata kötelező!
* A próbatermekben étel, ital fogyasztása tilos!

Az iskola a következőket biztosítja a növendékek számára:

* a tanulás szakmai hátterét
* az iskola jelmeztárának használatát
* bel- és külföldi szereplési lehetőségeket
* közösségi életet
* játékos programokat

**A próbákra a következő dolgok szükségesek:**

*Kislányoknak:* tornadressz, próbacipő valamint szoknya és harisnya (készülhet egyszerű kartonanyagból, lehetőleg térdig érjen és pörögjön) szükséges. A szoknya beszerzéséhez segítséget nyújtunk.

A tanítási órára a kislányok haját be kell fonni egészségügyi okoknál fogva. A rövidebb, fonásra még alkalmatlan hajat, hajpánttal vagy csattal fel kell tűzni!

*Kisfiúknak:* váltónadrág, váltópóló és próbacipő szükséges.

**Próbacipő:**

- *lányoknál*: fekete, zárt, kopogós cipő (biztonsági okokból), nem szükségszerű új cipő, tökéletesen megfelel használt cipő is.

- *fiúknál:* fekete félcipő (praktikus, hiszen sarka is van, ami a tánchoz fontos).

**A próbákra minden alkalommal át kell öltözni!!!**

A foglalkozások előtt legkorábban 15 perccel lehet megjelenni (ettől számítva biztosított a pedagógus-felügyelet), a foglalkozás kezdetéig a növendékek az öltözőben tartózkodhatnak, a próbaterembe csak pedagógus kísérettel mehetnek. A pedagógus-felügyelet a foglalkozás vége után 15 percig biztosított.

A kedves szülőket megkérjük, hogy gyeremüket csak az épületig kísérjék, épületen belül a csoportvezető, esetleg a portaszolgálat felügyel a gyerekekre.